Liewe Leser, dit is vir ons lekker om jou bekend te stel aan Bybelstories vir seuns. Ons hoop hierdie Bybelstorieboek sal jou nie net bekendstel aan van die dapperste mense in die geskiedenis nie, maar dat dit jou ook sal inspireer om self 'n dapper gelowige te wees.
Om dapper te wees, gaan nie net daaroor om iemand groot en belangrik te word nie; dit is net so belangrik om op Jesus se pad te bly loop en in Hom te glo, selfs wanneer daar donker, moeilike dae kom. Om dapper te wees, is om dankbaar te wees en jou vreugde in Jesus te vind, selfs wanneer dit lyk of daar niks is om oor bly te wees nie.